**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – Protokollēmums Nr.28) ir atbalstīta papildu finansējuma piešķiršana ar Covid-19 krīzes pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Tabula Nr.1). Atbilstoši Informatīvā ziņojuma Tabulā Nr.1 norādītajai informācijai Kultūras ministrija pieprasījusi līdzekļus 22 467 737 *euro* apmērā kultūrizglītības iestādēm, profesionālās mākslas iestādēm un mantojuma iestādēm.Saskaņā ar Protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.Vienlaikus Protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot Informatīvā ziņojuma Tabulā Nr.1 noteikto maksimālo finansējuma kopējo apmēru un sadalījumu pa gadiem, nerada vajadzību pēc papildu līdzekļiem turpmākajos gados, un ministrijām jānodrošina minēto nosacījumu izpilde.Kultūras ministrija, ņemot vērā iepriekš minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu, un šo pasākumu ietvaros 2021. un 2022.gadā paredzēts veikt investīcijas 4 099 353 *euro* (tai skaitā 1 436 730 *euro* 2021.gadā un 2 662 623 *euro* 2022.gadā) apmērā profesionālās izglītības kompetences centra „Nacionālā Mākslu vidusskola” (turpmāk – Skola) ēku pārbūves darbu (turpmāk – Pārbūves darbi) veikšanai, tai skaitā:1. pārbūvējot Skolas ēku Slokas ielā 52a, Rīgā (ēkas kadastra apzīmējums 0100 063 0124 002; nekustamā īpašuma kadastra numurs 0100 063 0124);
2. veicot neparedzētus būvdarbus Skolas ēkā Slokas ielā 52b, Rīgā (ēkas kadastra apzīmējums 0100 063 0124 001; nekustamā īpašuma kadastra numurs 0100 063 0124);
3. veicot papildu būvdarbus Skolas ēkās Kalnciema ielā 10 k-2, Rīgā (ēkas kadastra apzīmējums 0100 061 0094 006; nekustamā īpašuma kadastra numurs 0100 561 0062) un Kalnciema ielā 10 k-3, Rīgā (ēkas kadastra apzīmējums 0100 061 0095 003; nekustamā īpašuma kadastra numurs 0100 561 0062).

Visi minētie nekustamie īpašumi atrodasFinanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā. Pārbūves darbu īstenošanu nodrošina Skola, veicot attiecīgos iepirkumus, līgumu slēgšanu un projektu vadību.Atbilstoši Kultūras ministrijas padotībā esošo profesionālās vidējās kultūrizglītības iestāžu attīstības koncepcijai (atbalstīta ar Ministru kabineta 2015.gada 4.marta rīkojumu Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju” (prot. Nr.10 43.§)) profesionālās izglītības kompetences centri tiek veidoti kā izcilības centri ar resursu un kompetenču koncentrāciju uz esošo specializēto kultūrizglītības iestāžu bāzes, plānojot atbilstošas infrastruktūras attīstību. Priekšnosacījums kvalitatīva un konkurētspējīga izglītības procesa nodrošināšanai ir atbilstošas un modernas infrastruktūras pieejamība.Lai izveidotu profesionālās kultūrizglītības prasībām atbilstošu infrastruktūru, Skolai ir noteikti šādi infrastruktūras attīstības posmi, kas atbilst Skolas attīstības un investīciju stratēģijā 2015. – 2020.gadam noteiktajam: 1. Skolas ēku Slokas ielā 52a un 52b, Rīgā, pārbūve, tai skaitā:
	1. 1.kārta: ēkas Slokas ielā 52b, Rīgā, pārbūve, nodrošinot darbnīcu izbūvi, ēkas energoefektivitāti un ar to saistīto inženiertehnisko tīklu pārbūvi. Starp Skolu un sabiedrību ar ierobežotu atbildību „ZENG” 2020.gada 3.jūnijā noslēgts līgums par būvdarbu veikšanu minētajā objektā. Būvdarbus plānots pabeigt un ēku pieņemt ekspluatācijā 2021.gada novembrī;
	2. 2.kārta: Slokas ielā 52a, Rīgā, ēkas pārbūve, tai skaitā inženiertehnisko tīklu pārbūve, paredzot administratīvā personāla, ēdināšanas, bibliotēkas, sporta un vispārizglītojošo priekšmetu apguves telpu grupas (tai skaitā sporta un aktu zāles) izbūvi. Par šīs ieceres realizāciju ir izstrādāts un saskaņots būvprojekts, un pabeigts būvdarbu iepirkums. Būvdarbus plānots pabeigt un objektu pieņemt ekspluatācijā 2022.gada otrajā pusē (konkrēts termiņš atkarīgs no līguma noslēgšanas dienas).
2. Skolas ēkas Kalnciema ielā 10 k-2, Rīgā, pārbūve un ēkas Kalnciema ielā 10 k-3, Rīgā, jaunbūve, tai skaitā:
	1. mācību korpusa pārbūve Kalnciema ielā 10 k-2, Rīgā, atjaunojot vispārizglītojošo un profesionālo mācību priekšmetu telpas, koplietošanas un sanitāro mezglu telpas, kā arī inženierkomunikācijas tīklus. Starp Skolu un sabiedrību ar ierobežotu atbildību „Selva Būve” 2020.gada 6.oktobrī noslēgts līgums par būvdarbu veikšanu minētajā objektā. Būvdarbus plānots pabeigt un ēku pieņemt ekspluatācijā 2022.gada martā;
	2. sporta zāles jaunbūve Kalnciema ielā 10 k-3, Rīgā. Starp Skolu un sabiedrību ar ierobežotu atbildību „Selva Būve” 2020.gada 6.oktobrī noslēgts līgums par būvdarbu veikšanu minētajā objektā. Būvdarbus plānots pabeigt un ēku pieņemt ekspluatācijā 2022.gada martā.

Skola ir izstrādājusi šādus projektus Eiropas Savienības struktūrfondu finansējuma piesaistei:1. „PIKC „Nacionālā Mākslu vidusskola” modernizācija” Nr.8.1.3.0/17/I/005. 2017.gada 30.novembrī starp Skolu un Centrālo finanšu un līgumu aģentūru noslēgts līgums par kopējo summu 5 729 916 *euro*,no tiem darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” finansējums – 4 870 428,60 *euro* un valsts budžeta finansējums – 859 487,40 *euro*. Minētā projekta pabeigšanas termiņš ir 2022.gada 31.decembris;
2. „Energoefektivitātes paaugstināšana PIKC „Nacionālā Mākslu vidusskola” ēkā Slokas ielā 52b, Rīgā” Nr.4.2.1.2/18/I/014. 2019.gada 28.februārī starp Skolu un Centrālo finanšu un līgumu aģentūru noslēgts līgums par kopējo summu 674 620*euro*, no tiem darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” finansējums – 573 426,95 *euro* un valsts budžeta finansējums – 101 193,05 *euro*. Minētā projekta pabeigšanas termiņš ir 2021.gada 27.decembris.

2020.gadā Kultūras ministrija no valsts budžeta programmas 02.00.00 „Līdzekļi neparedzētiem gadījumiem” piešķīrusi 349 942 *euro* apmērā neatliekamu būvdarbu uzsākšanai Kalnciema ielā 10 k-2 un 10 k-3, Rīgā.Saskaņā ar Ministru kabineta 2020.gada 16.septembra rīkojumu Nr.519 „Par finansējumu ēku Kalnciema ielā 10 k-2 un k-3, Rīgā, pārbūves darbu izdevumu segšanai, lai pielāgotu ēkas profesionālās izglītības kompetences centra „Nacionālā Mākslu vidusskola” vajadzībām” piešķirts finansējums ēku Kalnciema ielā 10 k-2 un k-3, Rīgā, pārbūves darbu izdevumu segšanai 2022.gadā 3 000 000 *euro* apmērā.Minēto Skolas infrastruktūras attīstības projektu īstenošanas procesā, veicot iepirkumus, konstatēts būvdarbu izmaksu pārsniegums attiecībā pret sākotnēji plānotajām izmaksām un Skolai pieejamo finansējumu, līdz ar to Skola nevarēja rīkot būvdarbu iepirkumu un uzsākt būvdarbus Slokas ielā 52a, Rīgā, lai arī būvprojekts bija izstrādāts un gatavs realizācijai.Iepirkumi par būvdarbu, autoruzraudzības un būvuzraudzības darbu veikšanu Slokas ielā 52a, Rīgā, ir pabeigti un ir pieņemti lēmumi par līgumu slēgšanas tiesībām, tai skaitā:1. par būvdarbiem: iepirkums „Par tiesībām veikt būvdarbus objektā „PIKC NMV ēkas pārbūve Slokas ielā 52a, Rīgā””, iepirkuma identifikācijas Nr.PIKCNMV2021/6. Ar iepirkumu komisijas 2021.gada 19.jūlija lēmumu līguma slēgšanas tiesības piešķirtas sabiedrībai ar ierobežotu atbildību „Būvkore”;
2. par būvuzraudzību: iepirkums „PIKC „Nacionālā mākslu vidusskola” ēku pārbūve Slokas ielā 52a un 52b, Rīgā. II kārtas būvdarbi, Slokas ielā 52a, Rīgā”, iepirkuma identifikācijas Nr.PIKCNMV2021/9. Ar iepirkumu komisijas 2021.gada 15.jūlija lēmumu līguma slēgšanas tiesības piešķirtas sabiedrībai ar ierobežotu atbildību „Būves un būvsistēmas”;
3. par autoruzraudzību: iepirkums „Par tiesībām veikt būvprojekta izstrādi un autoruzraudzību objektam „PIKC Nacionālā Mākslu vidusskola” ēku pārbūve Slokas ielā 52a un 52b, Rīgā”, iepirkuma identifikācijas Nr.NMV2017/5. Ar iepirkumu komisijas 2017.gada 8.novembra lēmumu līguma slēgšanas tiesības piešķirtas sabiedrībai ar ierobežotu atbildību „Dual arhitekti”. Minētā iepirkuma priekšmets aptver gan būvprojekta izstrādi, gan autoruzraudzības veikšanu Slokas ielā 52a un 52b, Rīgā, paredzot, ka līgumi par autoruzraudzības veikšanu tiek slēgti atsevišķi par katru objektu pēc tam, kad par attiecīgo objektu ir noslēgts līgums par būvdarbu veikšanu. Ņemot vērā, ka būvdarbi Slokas ielā 52a, Rīgā, netika uzsākti sakarā ar finansējuma nepietiekamību, arī iepirkums līgums par autoruzraudzības veikšanu šajā objektā vēl nav noslēgts, bet iepirkums ir pabeigts.

Ievērojot minēto, kopējais nepieciešamais finansējums ēkas Slokas ielā 52a, Rīgā, pārbūvei ir 3 648 514,46 *euro*, tai skaitā būvdarbiem 3 615 239,46 *euro*, būvuzraudzībai 19 965 *euro* un autoruzraudzībai 13 310 *euro*.Papildus tam, veicot būvdarbus ēkās Slokas ielā 52b, Kalnciema ielā 10 k-2 un 10 k-3, Rīgā, tika konstatēta nepieciešamība veikt izmaiņas izstrādātajos būvprojektos. Tādējādi, lai nodrošinātu iecerēto būvdarbu pilnvērtīgu pabeigšanu, ir nepieciešams veikt papildu un atsevišķus būvdarbus, kuru veikšanas nepieciešamība atklājās būvdarbu veikšanas laikā, tai skaitā:1. ēkas Slokas ielā 52b, Rīgā, pārbūves darbu ietvaros ir nepieciešams papildu finansējums 195 215,64 *euro* apmērā, lai veiktu šādus neparedzētus būvdarbus:
2. papildu grunts nomaiņa, jo, veicot būvbedres atrakšanu, atklājās, ka esošā grunts ir sajukta ar kūdru, melnzemi, būvgružiem un neder piebūves pamatu izbūvei;
3. atbilstoša augstuma piemērošana sienām, jo, veicot jumta demontāžu, tika konstatētas sienu augstumu neatbilstības;
4. izmaiņas būvkonstrukciju un lifta šahtas izmūrēšanas risinājumos, jo, demontējot piebūvi un atrokot būvbedri, konstatēts, ka lifta šahtas izmēri neatbilst plānotajam un esošo būvkonstrukciju stāvoklis nenodrošina nepieciešamo stiprību;
5. esošo pārsegumu siju nomaiņa pret jaunām, jo to stāvoklis nenodrošina nepieciešamo stiprību un tās ir bojātas;
6. grīdas pīrāga risinājuma nomaiņa, jo, atsedzot esošās grīdu konstrukcijas, tika konstatēts, ka tās nevar nodrošināt nepieciešamo grīdu biezumu, lai tajās iestrādātu būvprojektā plānotos risinājums attiecībā uz apkures cauruļu ievietošanu grīdas pīrāgā;
7. pagraba papildu hidroizolācijas risinājumu izbūve, ņemot vērā, ka, veicot papildu mērījumus būvdarbu laikā, atklāts augsts sienu mitruma stāvoklis pagraba sienām un 1. stāvā, kas turpina izplatīties uz augšējiem stāviem;
8. elektrotīklu pārbūves darbi, ko veiks akciju sabiedrība „Sadales tīkls” pēc tam, kad būs noslēgts līgums ar Skolu un Skola būs veikusi darbu apmaksu;
9. Kalnciema ielā 10 k-2 un 10 k-3, Rīgā, būvdarbu ietvaros ir nepieciešams papildu finansējums 255 622,72 *euro* apmērā, lai veiktu šādus papildu darbus (darbi faktiski veicami ēkā Kalnciema ielā 10 k-2, Rīgā, bet minētās ēkas veido vienu būvobjektu (ir izstrādāts kopīgs būvprojekts)):
10. režģoga demontāža. Veicot sporta zāles pamatu demontāžu, tika konstatēts, ka zem pamatiem atrodas režģogs ar pāļu pamatiem, ko nebija iespējams konstatēt, izstrādājot būvprojektu;
11. esošo konstrukciju un pārsedžu papildu stiprināšana un nomaiņa vairākās vietās. Veicot esošās skolas ēkas demontāžas darbus, tika atklāts faktiskais esošo konstrukciju stāvoklis, ko nebija iespējams konstatēt, izstrādājot būvprojektu;
12. saistībā ar ūdens nodrošināšanu visām mācību telpām un kanalizācijas trubu nomaiņa;
13. apkures un ventilācijas risinājumu nomaiņas darbi. Veicot demontāžu un atsedzot apkures un kanalizācijas tīklus (tai skaitā ventilācijas, gaisa kondicionēšanas, radiatoru apkures (ventilācijas loks)), konstatēts to faktiskais stāvoklis un nepieciešamība pēc papildu pielāgojumiem un risinājumiem;
14. elektrotīklu pārbūves darbi, ko veiks akciju sabiedrība „Sadales tīkls” pēc tam, kad būs noslēgts līgums ar Skolu un Skola būs veikusi darbu apmaksu.

Minēto papildu un atsevišķo būvdarbu veikšanai atsevišķu iepirkumu veikšana nav nepieciešama. Šo darbu veikšana paredzēta, grozot noslēgtos iepirkuma līgumus ar būvdarbu veicēju, ievērojot būvdarbu līguma un Publisko iepirkumu likuma prasības.Ievērojot minēto, Pārbūves darbu veikšanai papildus nepieciešamais finansējums ir 4 099 353 *euro*, tai skaitā 1 436 730 *euro* 2021.gadā un 2 662 623 *euro* 2022.gadā. 2021.gadā nepieciešamais finansējums pārsniedz sākotnējo Skolai 2021.gadā plānoto piešķirtā finansējuma apjomu par 381 398 *euro* (sākotnēji piešķirtais ir 1 055 332 *euro*). Tomēr minētais finansējuma palielinājums par labu Skolai nepārsniegs 2021.gadā Skolai piešķirto finansējumu un kopējo Skolai paredzētā finansējuma summu augstas gatavības būvniecības projektu realizācijai. Proti, 2021.gadā netiks realizēts Tabulā Nr.1 ietvertais Skolas projekts „Mācību korpusa pārbūve (1., 2., 4.stāvi)” ar 2021.gadā plānoto finansējumu 657 200 *euro*, jo tehniskās dokumentācijas sagatavošanas procesā ir konstatēti apstākļi, kuru dēļ nav iespējams izpildīt Protokollēmumā Nr.28 ietverto nosacījumu par iepirkuma procedūras pabeigšanu un iepirkuma līguma noslēgšanu līdz 2021.gada 1.augustam.Īstenojot Pārbūves darbus, t.i., pārbūvējot ēku Slokas ielā 52a, Rīgā, veicot neparedzētos būvdarbus Slokas ielā 52b, Rīgā, un veicot papildu būvdarbus Kalnciema ielā 10 k-2 un 10 k-3 Rīgā, tiks nodrošināta ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošana 2021.gadā (un secīgi 2022.gadā). Minētie būvdarbi pilnībā tiks pabeigti līdz 2022.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Skola. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Skola. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 |  1 436 730 |  0 |  0 |  0 |  0 |  0 |
| 2.1. valsts pamatbudžets | 0  | 1 436 730 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -1 436 730 |  0 |  0 |  0 |  0 |  0 |
| 3.1. valsts pamatbudžets |  0 | -1 436 730 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +1 436 730 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Skolas darbības nodrošināšanai Projektā paredzēto infrastruktūras attīstības projektu realizācijai (t.i., ēkas Slokas ielā 52a, Rīgā, pārbūve, neparedzēto būvdarbu Slokas ielā 52b, Rīgā, veikšana un papildu būvdarbu Kalnciema ielā 10 k-2 un k-3, Rīgā veikšana) 2021.gada kopējo izmaksu (1 436 730 *euro* bez PVN) detalizēts sadalījums:1. būvdarbu izmaksas – 1 430 420 *euro*;
2. autoruzraudzības izmaksas – 3 000 *euro*;
3. būvuzraudzības izmaksas – 3 310 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus 2021.gadā sedz no valsts budžeta programmas 02.00.00 „Līdzekļi neparedzētiem gadījumiem”, piešķirot finansējumu Pārbūves darbu veikšanai Skolā. Finansējums (tajā skaitā būvuzraudzībai un autoruzraudzībai paredzētais) tiks izlietots, ievērojot Protokollēmumā Nr.28 noteiktos nosacījumus, – budžeta izdevumi tiks izlietoti pamatkapitāla veidošanai, proti, tiks kapitalizēti. Atbilstoši Protokollēmumā Nr.28 lemtajam Pārbūves darbu pabeigšanai Skolai 2022.gadā nepieciešamais finansējums ir 2 662 623 *euro*. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Skola. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Šumeiko 67330282

Juris.Sumeiko@km.gov.lv

Oga 67330284

Inga.Oga@km.gov.lv